പ്രശാന്തിന് പിന്നാലെ കെ പി അനില് കുമാറും സിപിഎമ്മില് മുന് കെപിസിസി ജനറല് സെക്രട്ടറിയെ പാര്ട്ടിയിലേക്ക് സ്വീകരിച്ചത് കോടിയേരി ബാലകൃഷ്ണന് കോണ്ഗ്രസിന്റെ അടിത്തറ തകരുമ്ബോള് കൂടുതല് ശക്തമായി ഇടതുചേരി കോണ്ഗ്രസില് നിന്ന് രാജിവച്ച കെപി അനില്കുമാര് സിപിഎമ്മില് ചേര്ന്നു. എകെജി സെന്ററില് എത്തിയ അനില്കുമാറിനെ കോടിയേരി ബാലകൃഷ്ണന് സ്വീകരിച്ചു. കോണ്ഗ്രസ്സില് നിന്നുള്ള രാജി പ്രഖ്യാപിച്ചതിനു തൊട്ടുപിന്നാലെയാണ് അനില് കുമാര് എകെജി സെന്ററിലെത്തിയത്. നേരത്തെ കോണ്ഗ്രസില് നിന്ന് രാജിവെച്ച പിഎസ് പ്രശാന്തിനൊപ്പമാണ് അനില്കുമാര് എകെജി സെന്ററില് എത്തിയത്. ചുവന്ന ഷാള് പുതപ്പിച്ചാണ് എ കെ ജി സെന്ററിലെത്തിയ അനില്കുമാറിനെ കോടിയേരി ബാലകൃഷ്ണന് പാര്ട്ടിയിലേക്ക് സ്വീകരിച്ചത്. കോണ്ഗ്രസ് നേതൃത്വത്തിനെതിരെ രൂക്ഷ വിമര്ശനമുയര്ത്തിയ ശേഷമാണ് ഇന്ന് അനില്കുമാര് കോണ്ഗ്രസ് വിടുന്ന കാര്യം പ്രഖ്യാപിച്ചത്. താന് പൊതുപ്രവര്ത്തനം അവസാനിപ്പിക്കുന്നില്ലെന്നും അദ്ദേഹം വ്യക്തമാക്കിയിരുന്നു. അതിന് പിന്നാലെയാണ് അദ്ദേഹം സിപിഎമ്മില് ചേരുന്നു എന്ന സൂചനകള് നല്കിയത്. അതിന് പിന്നാലെ അദ്ദേഹം എകെജി സെന്ററില് എത്തുകയായിരുന്നു. തിരുവനന്തപുരത്ത് വിളിച്ച് ചേര്ത്ത വാര്ത്താസമ്മേളനത്തിലാണ് അനില് കുമാര് തന്റെ രാഷ്ട്രീയ നിലപാട് പ്രഖ്യാപിച്ചത്. രാഷ്ട്രീയ ജീവിതത്തിന്റെ തുടക്കം മുതല് പിന്നിട്ട വഴികളെ കുറിച്ച് പറഞ്ഞാണ് അദ്ദേഹം വാര്ത്താസമ്മേളനത്തില് സംസാരിച്ച് തുടങ്ങിയത്. 5 വര്ഷമായി പാര്ട്ടി അവഗണിച്ചിട്ടും പാര്ട്ടിക്ക് വേണ്ടി പ്രവര്ത്തിച്ചു. താന് കാരണം പാര്ട്ടിക്ക് പ്രശ്നമുണ്ടാകരുതെന്നും അദ്ദേഹം പറഞ്ഞു. ഗ്രൂപ്പില്ലാത്തവര്ക്ക് കോണ്ഗ്രസില് സ്വാധീനമില്ലെന്നും താന് പാര്ട്ടിക്ക് വേണ്ടി എല്ലാം സഹിക്കുകയായിരുന്നെന്നും അദ്ദേഹം പറഞ്ഞു. കോണ്ഗ്രസില് ഇപ്പോള് നടക്കുന്നത് ഏകാധിപത്യ പ്രവണതയാണെന്നും കെ. സുധാകരന് ആളെ നോക്കി നീതി നടപ്പാക്കുകയാണെന്നും അനില്കുമാര് ആരോപിച്ചു. എഐസിസിക്കും കെപിസിസിക്കും രാജിക്കത്ത് കൈമാറി. ഇതോടെ 43 വര്ഷത്തെ തന്റെ കോണ്ഗ്രസ് ബന്ധം അവസാനിപ്പിക്കുകയാണെന്നും അനില്കുമാര് അറിയിച്ചു. ഈ 43 വര്ഷം പാര്ട്ടിക്ക് അകത്തു നിന്ന് താന് ഏതൊക്കെ സ്ഥാനങ്ങള് വഹിച്ചു, വ്യക്തിപരമായി എന്ത് നേടി എന്നൊക്കെ കേരളത്തിലെ പൊതു ജനങ്ങള്ക്ക് പരിശോധിക്കാമെന്ന് അനില്കുമാര് പറഞ്ഞു. താന് ഒരു അഴിമതിക്കും കൂട്ട് നിന്നിട്ടില്ലെന്നും അങ്ങനെ ഒരു രാഷ്ട്രീയം നടത്തിയതാണ് കുറ്റമെങ്കില് ആ കുറ്റമേല്ക്കാന് താന് തയ്യാറാണെന്നും അദ്ദേഹം കൂട്ടിച്ചേര്ത്തു. രാഷ്ട്രീയ പ്രവര്ത്തനം നിര്ത്തുന്നില്ലന്നും പൊതു പ്രവര്ത്തകനായി തുടരുമെന്നുമാണ് രാവിലെ പറഞ്ഞിരുന്നത്. അതേസമയം പിണറായി വിജയന്റെ ഭരണത്തെക്കുറിച്ചുള്ള ചോദ്യത്തിന് പിണറായി വിജയന്റെ ഭരണത്തെക്കാളുപരി കമ്മ്യൂണിസ്റ്റ് പാര്ട്ടി ഓഫ് ഇന്ത്യ മാര്ക്സിസ്റ്റ് എന്ന രാഷ്ട്രീയ പ്രസ്ഥാനം ഉയര്ത്തി പിടിക്കുന്ന ഉന്നതമായ മൂല്യങ്ങള് , മതേതരത്വ മൂല്യങ്ങള് എന്നിവയെ കണ്ടില്ലെന്ന് നടിക്കാന് സാധിക്കില്ല എന്ന് അദ്ദേഹം പ്രതികരിച്ചിരുന്നു. കെപിസിസി ജനറല് സെക്രട്ടറിയും എഐസിസി അംഗവുമായ കെ പി അനില്കുമാറിനെതിരെ ഡിസിസി അധ്യക്ഷന്മാരുടെ പട്ടിക സംബന്ധിച്ച് വിമര്ശനം നടത്തിയതിന് പാര്ട്ടി അച്ചടക്ക നടപടി സ്വീകരിച്ചിരുന്നു. ഇതില് അദ്ദേഹം നല്കിയ വിശദീകരണത്തില് തൃപ്തരല്ലെന്ന് കെപിസിസി വ്യക്തമാക്കിയിരുന്നു. ഈ സാഹചര്യത്തില് അദ്ദേഹത്തിന്റെ സസ്പെന്ഷന് പെട്ടന്ന് പിന്വലിക്കില്ലെന്ന് റിപ്പോര്ട്ടുണ്ടായിരുന്നു. ഇതാണ് പാര്ട്ടിയില് നിന്ന് രാജിവെക്കാന് അനില് കുമാറിനെ പ്രേരിപ്പിച്ചത്. ഇടത് മുന്നണിയിലെ ഒരു പ്രമുഖ പാര്ട്ടിയുമായി നടത്തിയ ചര്ച്ചക്കൊടുവിലാണ് അനില്കുമാര് കോണ്ഗ്രസ് രാഷ്ട്രീയം ഉപേക്ഷിക്കാന് തീരുമാനിച്ചത്. ഇടത് പക്ഷത്തെ പല പാര്ട്ടികളും കെ പി അനില്കുമാറിനെ സമീപിച്ചിരുന്നു. എന്നാല്, തന്റെ ആശയങ്ങളോട് ചേര്ന്ന് നില്ക്കുന്ന പാര്ട്ടിയില് ചേരാന് അനില്കുമാര് തീരുമാനിക്കുകയായിരുന്നു എന്നാണ് അദ്ദേഹവുമായി അടുത്ത വൃത്തങ്ങള് സൂചിപ്പിക്കുന്നത്. ഡിസിസി അധ്യക്ഷ പട്ടിക പുറത്തുവന്നപ്പോള് ഇപ്പോഴത്തെ സംസ്ഥാന നേതാക്കള്ക്കും അവരുടെ സ്ഥാപിത താത്പര്യത്തിനുമെതിരെ ചാനല് ചര്ച്ചകളില് ശക്തമായ വിമര്ശനം ഉന്നയിച്ചിരുന്നു. പുറത്തുവന്ന പട്ടികയിലെ 14 പേരും ഗ്രൂപ്പുകാരാണ്. ഇത് പുന:പരിശോധിച്ചില്ലെങ്കില് കേരളത്തിലെ കോണ്ഗ്രസിന്റെ ഭാവി ഇല്ലാതാകുമെന്നുമായിരുന്നു അനില്കുമാര് പറഞ്ഞത്. പട്ടികയിലെ 14 പേരും ഗ്രൂപ്പുകാരാണ്. ഗ്രൂപ്പില്ലാത്ത ഒരാളെ കാണിക്കാന് പറ്റുമോ. ഇവരെല്ലാം പറയുന്നത് കള്ളമാണ്. സത്യസന്ധതയോ ആത്മാര്ഥതയോ ഇല്ല. ഇഷ്ടക്കാര്ക്ക് തോന്നിയപോലെ സ്ഥാനം നല്കിയതായും അദ്ദേഹം പറഞ്ഞിരുന്നു. അതേസമയം, പാര്ട്ടി വിട്ടില്ലെങ്കിലും കെ പി അനില്കുമാര് കോണ്ഗ്രസില് കാണില്ലായിരുന്നു എന്ന് കെ പി സി സി പ്രസിഡന്റ് കെ സുധാകരന് പ്രതികരിച്ചു. കെ പി അനില്കുമാറിനെ കോണ്ഗ്രസില് നിന്നും പുറത്താക്കാന് തീരുമാനിച്ചിരുന്നതാണെന്നും അദ്ദേഹം വാര്ത്താ സമ്മേളനത്തില് വ്യക്തമാക്കി. കടുത്ത അച്ചടക്ക ലംഘനമാണ് കോണ്ഗ്രസിനുള്ളില് നിന്ന് അനില്കുമാര് നടത്തിയതെന്നും കെ സുധാകരന് ആരോപിച്ചു. അതുകൊണ്ട് തന്നെ അനില്കുമാര് കോണ്ഗ്രസ് വിട്ടതില് അത്ഭുതമില്ലെന്ന നിലപാടിലാണ് കെ സുധാകരന്. അഞ്ച് വര്ഷം സംഘടനാ ചുമതലയുള്ള പാര്ട്ടി ജനറല് സെക്രട്ടറിയായിരുന്ന ഒരാള് നടത്തിയത് അച്ചടക്ക ലംഘനമല്ല എന്നാണ് അദ്ദേഹത്തിന്റെ വാദം. അദ്ദേഹം തന്ന മറുപടിയും നിരുത്തരാവദിത്തപരമായ മറുപടിയാണന്നും കെ. സുധാകരന് പറഞ്ഞു. നിരവധി സ്ഥാനങ്ങളിലിരുന്നിട്ടുള്ള വ്യക്തി വളരെ ഉത്തരവാദിത്തവും, കടപ്പാടും പാര്ട്ടിയോട് നിലനിര്ത്തേണ്ട വ്യക്തിയുടെ ഭാഗത്ത് നിന്ന് ഇത്ര നിരുത്തരവാദിത്തപരമായ പ്രവര്ത്തനമുണ്ടായത് ഗുരുതര അച്ചടക്ക ലംഘനമായണ് പാര്ട്ടി കാണുന്നത്. ഡിസിസി പുനസംഘടനയുടെ പേരില് കോണ്ഗ്രസ് വിട്ട പി.എസ്. പ്രശാന്തും സിപിഎമ്മില് ചേര്ന്നിരുന്നു. എകെജി സെന്ററില് സിപിഎം സംസ്ഥാന സെക്രട്ടറി എ. വിജയരാഘവന്റെ സാന്നിധ്യത്തിലാണ് പ്രശാന്ത് സിപിഎമ്മില് ചേരുന്ന വിവരം പ്രഖ്യാപിച്ചത്. നേരത്തേ അദ്ദേഹം സിപിഐ നേതാക്കളുമായും ചര്ച്ച നടത്തിയിരുന്നെങ്കിലും പിന്നീട് സിപിഎമ്മില് ചേരാന് തീരുമാനിക്കുകയായിരുന്നു. സാധാരണക്കാരുടെ പ്രശ്നങ്ങളില് ഇടപെടുന്ന, മതനിരപേക്ഷത ഉയര്ത്തിപ്പിടിക്കുന്ന പാര്ട്ടി എന്ന നിലയിലാണ് സിപിഎമ്മില് ചേര്ന്ന് പ്രവര്ത്തിക്കാന് തീരുമാനിച്ചതെന്നായിരുന്നു അദ്ദേഹത്തിന്റെ പ്രതികരണം. സിപിഎം ഏല്പ്പിക്കുന്ന ഏത് ഉത്തരവാദിത്വവും ആത്മാര്ഥതയോടുകൂടി നിറവേറ്റുമെന്നും അദ്ദേഹം വ്യക്തമാക്കി. നിയമസഭാ തിരഞ്ഞെടുപ്പില് നെടുമങ്ങാട്ടെ യുഡിഎഫ് സ്ഥാനാര്ഥിയായിരുന്നു പി.എസ്.പ്രശാന്ത്. ഡിസിസി അധ്യക്ഷന്മാരെ പ്രഖ്യാപിച്ചതിന് പിന്നാലെ പി.എസ്.പ്രശാന്ത് പാര്ട്ടിക്കുള്ളില് പാലോട് രവിക്കെതിരെ കലാപക്കൊടി ഉയര്ത്തിയിരുന്നു. കെ.സി.വേണുഗോപാലിനെതിരെ ഗുരുതരമായ ആരോപണങ്ങള് ഉന്നയിച്ച് അദ്ദേഹം രാഹുല് ഗാന്ധിക്ക് കത്തയച്ചിരുന്നു. വേണുഗോപാല് ബിജെപി ഏജന്റാണെന്നും കോണ്ഗ്രസിനെ തകര്ക്കുന്നുവെന്നും പ്രശാന്ത് ആരോപിച്ചിരുന്നു. തിരുവനന്തപുരം ഡിസിസി അധ്യക്ഷനായി തിരഞ്ഞെടുത്ത പാലോട് രവിക്കെതിരെയും പ്രശാന്ത് രംഗത്തെത്തിയിരുന്നു. പ്രശാന്തിന്റെ പ്രതികരണങ്ങളെ തുടര്ന്ന് അദ്ദേഹത്തെ പാര്ട്ടി നേതൃത്വം പുറത്താക്കിയതായി പ്രഖ്യാപിച്ചിരുന്നു. തെറ്റു തിരുത്താന് തയാറാകാതെ വീണ്ടും അടിസ്ഥാനരഹിതമായ ആരോപണങ്ങള് ഉന്നയിക്കുകയാണെന്നും പാര്ട്ടിയെയും പാര്ട്ടി നേതാക്കളെയും അപകീര്ത്തിപ്പെടുത്താന് ആരെയും അനുവദിക്കില്ലെന്നും പ്രശാന്തിനെ പുറത്താക്കിക്കൊണ്ട് കെപിസിസി പ്രസിഡന്റ് കെ. സുധാകരന് പറഞ്ഞിരുന്നു